อย่าลืม! EARTH ซื้อขายวันสุดท้ายวันนี้ก่อนถูกเพิกถอน
อย่าลืม! EARTH ซื้อขายวันสุดท้ายวันนี้ก่อนถูกเพิกถอน
อย่าลืม! EARTH ซื้อขายวันสุดท้ายวันนี้ก่อนถูกเพิกถอน
19 ก.ย. 2562

ผู้สื่อข่าวรายงานว่า ในวันนี้ (19 ก.ย.62) เป็นวันสุดท้ายที่ตลาดหลักทรัพย์แห่งประเทศไทย (ตลท.) ให้บริษัท เอ็นเนอร์ยี่ เอิร์ธ จำกัด (มหาชน) หรือ EARTH ซื้อขายในตลาดหลักทรัพย์แห่งประเทศไทย หลังจากที่เปิดให้ซื้อขายหุ้น EARTH เป็นเวลา 7 วันทำการ ก่อนวันที่มีผลเป็นการเพิกถอน คือ ระหว่างวันที่ 11 – 19 กันยายน 2562
อนึ่งตลาดหลักทรัพย์แห่งประเทศไทย (ตลท.) เพิกถอนหุ้นสามัญของ EARTH จากการเป็นหลักทรัพย์จดทะเบียน เนื่องจากบริษัทเข้าข่ายอาจถูกเพิกถอนจากการเป็นหลักทรัพย์จดทะเบียนกรณีไม่นำส่งงบการเงินต่อตลาดหลักทรัพย์ฯ ภายในระยะเวลาที่กำหนด ตามข้อ 9 (3) และ 9 (5) ของข้อบังคับตลาดหลักทรัพย์ฯ เรื่อง การเพิกถอนหลักทรัพย์จดทะเบียน พ.ศ. 2542 (ข้อบังคับว่าด้วยการเพิกถอน) ซึ่งบริษัทไม่สามารถดำเนินการแก้ไขให้เหตุเพิกถอนดังกล่าวหมดไป และไม่สามารถดำเนินการให้มีคุณสมบัติเพื่อกลับมาซื้อขายได้ภายในระยะเวลาที่กำหนด อันเป็นเหตุเพิกถอนตามข้อ 9 (15) ของข้อบังคับว่าด้วยการเพิกถอน